**Eat You Up** เป็นซิงเกิลของนักร้องซูปเปอร์สตาร์แห่งเอเชีย โบอา โดยเป็นซิงเกิลแรกที่เป็นภาษาอังกฤษของโบอา กำกับการผลิตโดย Bloodshy & Avant ซึ่งซิงเกิลนี้เป็นหนึ่งในซิงเกิลที่อยู่ในอัลบัม BoA และ BEST & USA และก็เป็นเพลงแรกของโบอา ที่ออกวางจำหน่ายในระบบดิจิทัลฟอร์แม็ต ในตอนแรกซิงเกิลนี้มีกำหนดการออกจำหน่ายในวันที่ 14 ตุลาคม พ.ศ. 2551 แต่ก็เลื่อนออกไปเป็นวันที่ 21 ตุลาคม พ.ศ. 2551 และยังมีแผนที่จะรีมิกซ์ซิงเกิลนี้กับนักร้องเพลงแร็พชาวอเมริกัน โฟล ไรเดอ ซิงเกิลนี้ถูกเผยแพร่ในอินเทอร์เน็ตครั้งแรกทางมายสเปซ วันที่ 2 ตุลาคม และออกอากาศทางวิทยุครั้งแรกทางสถานีวิทยุของญี่ปุ่น สถานีโตเกียวเอฟเอ็ม และ สถานีเจเอฟเอ็น 38 ในวันที่ 16 ตุลาคม

รายชื่อเพลง
-----------

### ดิจิทัลดาวน์โหลด

1. Eat You Up

### ซีดีซิงเกิลเวอร์ชันอเมริกา

1. "Eat You Up" (Radio Edit) - 3:11
2. "Eat You Up" DJ Escape & Johnny Vicious Radio Edit - 3:38
3. "Eat You Up" DJ Escape & Johnny Vicious Club Mix - 7:29
4. "Eat You Up" DJ Escape & Johnny Vicious Dub - 6:39
5. "Eat You Up" DJ Escape & Johnny Vicious Instrumental - 7:27

มิวสิกวิดีโอ
------------

ซิงเกิล Eat You Up นี้มีมิวสิกวิดีโอ 2 เวอร์ชัน โดยเวอร์ชันแรกใช้ในสหรัฐอเมริกา ส่วนเวอร์ชันที่สองใช้ภายในเอเชีย เวอร์ชันอเมริกาถูกผลิตขึ้นที่ ลอสแอนเจลิส แคลิฟอร์เนีย โดย ไดแอน มาร์เตล ส่วนเวอร์ชันเอเชียผลิตขึ้นโดย ชา อึนแทค ที่เกาหลีใต้, สหรัฐอเมริกาและญี่ปุ่น ซึ่งเวอร์ชันเอเชียเปิดตัวที่ญี่ปุ่นทาง Mega Hits วันที่ 17 ตุลาคมที่ผ่านมา ในขณะที่ยังไม่เป็นที่รู้จักทางเอสเอ็ม เอนเตอร์เทนเม้นท์เอง ก็กำลังตัดสินใจว่าจะใช้เวอร์ชันของไดแอน มาร์เตล ออกอากาศที่สหรัฐอเมริกาหรือไม่

มิวสิกวิดีโอนี้ขึ้นต้นด้วยภาพที่โบอาเปิดวิทยุและก็มีจังหวะขึ้นมา และโบอาก็เดินทะลุกระจกเข้าไป สยายผมไปทางด้านหลังและก็ใส่กำไลข้อมือ จากนั้นก็เดินออกมาทางด้านนอกพร้อมกับเต้น ส่วนฉากต่อมาโบอาก็เดินเข้าไปภายในการประกวดการเต้นบัลเล่ที่กำลังจัดขึ้นอยู่ โบอาเดินเข้าไปต่อหน้ากรรมการและเริ่มเต้นจนพื้นเริ่มแยกและตามมาด้วยท่อน้ำแตกและโคมไฟคริสตัลหลุดลงมา

เมื่อวันที่ 22 ตุลาคม 2551 ที่ผ่านมาที่โบอาได้ปล่อยมิวสิกวิดีโอเพลง Eat You Up เวอร์ชันอเมริกาออกไปนั้น ซึ่งในมิวสิกวิดีโอเวอร์ชันนี้ได้รับการกำกับโดย ไดแอน มาร์เตล แต่ทว่าหลังจากที่ปล่อยมิวสิกวิดีโอเวอร์ชันนี้ไปได้ไม่นาน บรรดาแฟนเพลงต่างก็แสดงความเห็นออกมาในด้านลบกันเป็นจำนวนมากทั้งจากเว็บไซต์ยูทูป และเว็บไซต์วิดีโอพอร์ทัลต่างๆ จนส่งผลให้ SM Entertainment ได้ตัดสินใจยุติการโปรโมทมิวสิกวิดีโอเวอร์ชันอเมริกา  และส่งมิวสิกวิดีโอในเวอร์ชันเกาหลี ซึ่งกำกับโดย ชา อึนแทก ขึ้นแทนเวอร์ชันเดิม ในขณะที่เวอร์ชันอเมริกานั้นยังคงอยู่ในเว็บไซต์หลักใน BoAAmerica.com แต่ถูกตัดลงเหลือเพียงทีเซอร์ความยาว 48 วินาทีเท่านั้น ซึ่งนับได้ว่าเป็นการปรับแผนการตลาดในทันทีของ SM Entertainment เพื่อสานต่อความสำเร็จในการเปิดตัวเพลงใหม่ Eat You Up ที่มิวสิกวิดีโอในเวอร์ชันเกาหลีนั้นได้รับคำชมจากผู้ที่ใช้อินเทอร์เน็ตก่อนหน้าเวอร์ชันอเมริกาอย่างล้มหลาม

แหล่งข้อมูลอื่น
---------------

* เว็บไชต์ทางการของโบอาในสหรัฐอเมริกา เก็บถาวร 2008-09-11 ที่ เวย์แบ็กแมชชีน
* มิวสิกวิดีโอเพลงเวอร์ชันเอเชีย
* SM Ent ถอดมิวสิกวิดีโอ Eat You Up เวอร์ชันอเมริกา.. พร้อมดันเวอร์ชันเกาหลีขึ้นแทน !!

| * ด
* ค
* ก
ผลงานโดย โบอา |
| --- |
| **อัลบั้มเพลงภาษาญี่ปุ่น** | ***LISTEN TO MY HEART*** • ***VALENTI*** • ***LOVE & HONESTY*** • ***OUTGROW*** • ***MADE IN TWENTY(20)*** • ***THE FACE*** • ***IDENTITY*** |
| **อัลบั้มเพลงภาษาเกาหลี** | ***ID; Peace B*** • ***No.1*** • ***Atlantis Princess***
***My Name*** • ***Girls on Top*** |
| **อัลบั้มเพลงภาษาอังกฤษ** | ***BoA***• ***Best & USA*** |
| **มินิอัลบั้ม** | ***Jumping into the World*** • ***Miracle*** • ***Shine We Are!*** |
| **อัลบั้มรวมเพลงภาษาญี่ปุ่น** | ***BEST OF SOUL*** |
| **อัลบั้มรวมเพลงภาษาเกาหลี** | ***K-pop Selection*** |
| **ดิจิตอลอัลบั้ม** | ***Merry Christmas from BoA*** |
| **อัลบั้มรีมิกซ์** | ***Peace B. Remixes*** • ***Next World*** |
| **ซิงเกิล** | ID; Peace B • Amazing Kiss • คิโมชิวะทสึตาวารุ • LISTEN TO MY HEART • Every Heart -มินนาโนะคิโมชิ- • VALENTI • คิเซคิ / NO.1 • JEWEL SONG / BESIDE YOU -โบคุโอะโยบุโคเอะ- • Shine We Are! / Earthsong • DOUBLE(DOUBLE/Midnight Parade/Milky Way~คิมิโนะอุตะ~) • Rock With You • Be the one • QUINCY / โคโนโยโนชิรุชิ • เมริคุริ • DO THE MOTION • make a secret • ดาคิชิเมรุ • Everlasting • นานะอิโระ โนะ อะชิตะ ~brand new beat~ / Your Color • KEY OF HEART / DOTCH • Winter Love • Sweet Impact • LOVE LETTER • LOSE YOUR MIND feat.Yutaka Furukawa from DOPING PANDA • be with you. • Vivid -Kissing you,Sparkling,Joyful Smile- • เออิเอ็น/ยูนิเวอร์ส/บีลีฟอินเลิฟ • BUMP! BUMP! feat.VERBAL(m-flo) • มาโมริไท~White Wishes~ • WOO WEEKEND • Only One |
| **ดีวีดีซิงเกิล** | Milestone |
| **ซิงเกิลภาษาเกาหลี** | The Lights of Seoul  • DOUBLE • Rock With You • เมริคุริ • Everlasting |
| **ซิงเกิลภาษาอังกฤษ** | Eat You Up • I Did It For Love feat.Sean Garrett • Energetic |
| **ซิงเกิลพิเศษ** | Don't start now • the meaning of peace • Holiday • the love bug • Everything Needs Love • Show Me What You Got • AnyBand |
| **ดิจิตอลซิงเกิล** | Key Of Heart |
| **ดูเพิ่มเติม** | ผลงานซิงเกิล • ผลงานอัลบั้มเพลง |